হার্বার্ট স্ট্রাডউইক
হার্বার্ট বার্ট স্ট্রাডউইক (ইংরেজি: Herbert Strudwick; জন্ম: ২৮ জানুয়ারি, ১৮৮০ - মৃত্যু: ১৪ ফেব্রুয়ারি, ১৯৭০) সারের মিচাম এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯১০ থেকে ১৯২৬ সময়কালে ইংল্যান্ডের পক্ষে আন্তর্জাতিক ক্রিকেট অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেছেন হার্বার্ট স্ট্রাডউইক। দলে তিনি মূলতঃ উইকেট-রক্ষকের ভূমিকায় অবতীর্ণ হতেন।